Ingvar Carlsson
Store norske leksikon,Historie,Norsk og nordisk historie,Sveriges historie,Sveriges samtidshistorie
Ingvar Carlsson er en svensk politiker for Socialdemokraterna. Han var statsminister i årene 1986–1991 og 1994–1996. Carlsson var leder av den sosialdemokratiske ungdomsorganisasjonen fra 1961 til 1967 og partileder for Socialdemokraterna i 1986–1996. Han var medlem av Riksdagen fra 1965 til 1996. Carlsson var undervisningsminister i perioden 1969–1973 og boligminister fra 1973 til 1976. Han var statsministerens stedfortreder mellom 1982 og 1986.
Ingvar Carlsson ble statsminister i Sverige etter Olof Palmes død i 1986. Etter valgnederlaget i 1991 satt Carlsson tre år i opposisjon før sosialdemokratene igjen vant valget i 1994 og Carlsson på ny ble statsminister. Etter at han blant annet fikk Sverige inn i EU ved folkeavstemningen i 1994, kunngjorde han sin avgang som partileder og statsminister i 1996. Han ble etterfulgt i begge posisjoner av Göran Persson.Han utga blant annet memoarboken Ur skuggan av Olof Palme (1999). Les mer i Store norske leksikon Sveriges samtidshistorie Socialdemokraterna